тѣ́мъ и мы̀ пѣ́сньми па́мять и́хъ ве́селѡ похва́лимъ, любо́вію вопію́ще: ра́дуйтеся, вселе́ннѣй засту̂пницы и побѡ́рницы на врагѝ: ра́дуйтеся, врачѝ боля́щымъ и бѣсѡ́мъ прогони́теліе: ра́дуйтеся, ѽ любе́зная версто̀, бра́тіе прекра́сніи, рѡма́не сла́вный и даві́де чу́дный, люби́мцы хрс̑тѡ́ви, за ны̀ моли́те ст҃у́ю тро̑цу, умири́ти мі́ръ и сп҃стѝ ду́шы на́шя